钦定古今图书集成/方舆汇编/职方典/第1185卷 > 《舟及团风以事复回黄州》前人
## 钦定古今图书集成/方舆汇编/职方典/第1185卷 > 《舟及团风以事复回黄州》前人

遄发齐安城，野憩团风坂。简书申巽命，造次促櫂返。
中夜凌远江，侵晨见南𪩘。推篷纳升旭，览胜纷可辩。
喦桂霞影荡，江篱露珠泫。时物岂不丽，滞旅兴莫展。
鹿门逐畊稼，太史乐游衍。“高贤难自许，干禄竟涊淟。
重来日云积，归计路应缅。长啸行旷达，偃卧戒愤懑。
劳谦业已广，止坎道乃善。是氛与日构，持此庶可遣。”